**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VIŠKOVCI**

**OPĆINSKI NAČELNIK**

**KLASA:**112-03/21-01/07

**URBROJ:**2121/10-02-01/21-01

Viškovci, 20. srpnja 2021. godine

Na temelju Odluke o financiranju Ministarstva rada, mirovinskoga sustava, obitelji i socijalne politike, KLASA: 910-01/21-06/8, URBROJ: 524-07-02-01-01/5-21-11 od 03. svibnja 2021. godine, Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020., kodni broj: UP.02.1.1.13.0395 od 23.06.2021. i članka 46. Statuta Općine Viškovci („Službeni glasnik Općine Viškovci“ br. 01/21),  općinski načelnik Općine Viškovci dana 20. srpnja 2021. raspisuje

**OGLAS**

**ZA PRIJAM U RADNI ODNOS NA ODREĐENO VRIJEME NA**

**PROJEKTU: „ŽENE RADE I POMAŽU“**

Općina Viškovci, raspisuje oglas za prijam u radni odnos na određeno vrijeme za obavljanje poslova na projektu „Žene rade i pomažu“ u okviru „ZAŽELI“ – Program zapošljavanja žena – faza II. na radno mjesto: **Radnica na poslovima pružanja potpore i podrške starijim osobama i osobama u nepovoljnom položaju**

**Trajanje radnog odnosa:** Na određeno - 12mjeseci

**Radno vrijeme:** 40sati /tjedno

**Mjesto rada:** poslovi će se odvijati na području Općine Viškovci, naselja: Viškovci, Forkuševci i Vučevci

**Broj traženih radnica**:15

**Natječaj vrijedi:** od 21. srpnja 2021. – 29. srpnja 2021.

**Početak rada:** 09.kolovoza 2021. godine

**Opis poslova:**

* pomoć u dostavi namirnica,
* pomoć u pripremi obroka u kućanstvima krajnjih korisnika,
* pomoć u održavanju čistoće stambenog prostora/domova krajnjih korisnika,
* pomoć pri oblačenju i svlačenju,
* briga o higijeni,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje računa,dostava pomagala i sl…),
* pružanje podrške korisnicima kroz razgovore i druženje te uključivanje u društvo,
* pratnju i pomoć u raznim društvenim aktivnostima.

Zaposlene žene pružat će potporu i podršku za najmanje 6 krajnjih korisnika, i bit će obavezne pohađati i završiti  program obrazovanja/osposobljavanja radi povećanja znanja i vještina i povećanja zapošljivosti i nakon završetka projekta.

**Kandidati moraju ispunjavati sljedeće uvjete za prijam u radni odnos:**

- punoljetnost

- hrvatsko državljanstvo

- nezaposlene žene s najviše završenim srednjoškolskim obrazovanjem koje su  prijavljene u evidenciju nezaposlenih HZZ-a.

- nezaposlene žene, s naglaskom na teže zapošljive skupine u lokalnoj zajednici, žene od 50 godina naviše, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice

**Uz prijavu kandidati su dužni priložiti:**

1**.** Životopis

2. Presliku osobne iskaznice

3. Dokaz o hrvatskom državljanstvu

4. Potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciji nezaposlenih osoba (datum izdavanja potvrde nakon datuma objave oglasa)
5.Potvrdu Hrvatskog zavoda za mirovinsko osiguranje o evidentiranom radnom stažu

6. Dokaz o završenoj školi (preslik svjedodžbe)

7. Izjava o pristanku na osposobljavanje

Isprave se prilažu u neovjerenom presliku, a prije izbora kandidat može biti pozvan predočiti izvornik.

Urednom prijavom smatra se prijava koja sadrži sve tražene podatke i priloge navedene u oglasu.

Prijave na Oglas s dokazima o ispunjavanju uvjeta podnose se u roku od 8 dana od dana objave Oglasa na službenim stranicama Hrvatskog zavoda za zapošljavanje, neposredno ili preporučeno poštom u zatvorenoj omotnici s naznakom:

**„ZA OGLAS: „ZAŽELI“- Program zapošljavanja žena – faza II – Žene rade i pomažu – „NE OTVARATI“**

**Na adresu:**

**Općina Viškovci**

**Grobljanska 26**

**31 401 Viškovci**

Osoba koja nije podnijela pravodobnu i urednu prijavu, ne smatra se kandidatom prijavljenim na oglas.

Kandidati će biti obaviješteni o rezultatima u zakonskom roku.

Općina Viškovci zadržava pravo poništenja oglasa bez posebnog objašnjenja.

 **OPĆINSKI NAČELNIK**

 **Petar Zorić, v.r.**